Diari Oficial de la Generalitat Valenciana


Sumari del DOGV 3003, del 30-05-1997 (1997/7091)

ORDRE de 6 de març de 1997, de la Conselleria de Cultura, Educació i Ciència, per la qual s'autoritza l'ampliació d'unitats en el nivell d'Educació Preescolar a diversos centres docents privats.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3003

Data del DOGV
:   30-05-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7091


Data del document
:   06-03-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 6 de març de 1997, de la Conselleria de Cultura, Educació i Ciència, per la qual s'autoritza l'ampliació d'unitats en el nivell d'Educació Preescolar a diversos centres docents privats.
  
Examinats els expedients iniciats a instància dels representants dels titulars dels centres que s'indiquen en l'annex, pels quals se sol·licita autorització per a l'ampliació d'unitats d'Educació Preescolar, a fi de completar fins a tres les autoritzades per a poder impartir el segon cicle d'Educació Infantil.
  
Atés que la Unitat Tècnica ha emés un informe favorable en cada cas, pel fet que els centres disposen dels espais i condicions necessàries per a accedir a la sol·licitud.
  
  
Atés que cadascun dels centres tenen una unitat de Preescolar autoritzada i que, amb les sol·licitades, podran impartir el segon cicle complet de l'Educació Infantil en els termes establits en la disposició transitòria cinquena, punt 3, del Reial Decret 1.004/1991, de 14 de juny.
  
Vistos la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
  
ORDENE
  
  
Primer
  
Autoritzar l'ampliació del nombre d'unitats de Preescolar a cadascun dels centres indicats en l'annex, amb les seus capacitats incrementades i els totals resultants en aquest nivell que s'especifiquen.
  
L'esmentada capacitat estarà vigent mentre no s'autoritze la implantació del segon cicle de l'Educació Infantil, dins del marc temporal del calendari establit pel Reial Decret 986/1991, modificat i completat pel Reial Decret 1487/1994, d'1 de juliol (BOE de 28 de juliol), i atenent les condicions previstes en l'Ordre d'aquesta Conselleria, de 17 de juny de 1992, publicada en el DOGV, de 16 de juliol de 1992.
  
  
Segon
  
Aquestes autoritzacions esdevindran efectives des de l'inici del curs acadèmic 1997/98.
  
  
Disposició addicional
  
  
Aquesta ordre donarà lloc a les corresponents inscripcions en el Registre de Centres Docents de la Comunitat Valenciana.
  
  
Contra aquesta ordre, que posa fi a la via administrativa, la persona interessada podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
  
València, 6 de març de 1997
  
  
El conseller de Cultura, Educació i Ciència,
  
FRANCISCO E. CAMPS ORTIZ
  
  
ANNEX
  
  
Centre: Obreras del Corazón de Jesús.
  
Titular: Religioses Obreres del Sagrat Cor de Jesús.
  
Domicili: Carrer Nueva, 14.
  
Localitat: Chella.
  
Província: València.
  
Codi: 36498995.
  
Ampliació d'unitats d'Educació Preescolar que s'autoritzen: 2 unitats.
  
Capacitat total resultant en el nivell d'Educació Preescolar: 3 unitats amb 91 llocs escolars.
  
  
Centre: Altabix.
  
Titular: Col·legi Academia Altabix, SL.
  
Domicili: carrer de Bisbe Winibal, 10.
  
Localitat: Elx-Altabix.
  
Província: Alacant
  
Codi: 63701423.
  
Ampliació d'unitats d'Educació Preescolar que s'autoritzen: 2 unitats.
  
Capacitat total resultant en el nivell d'Educació Preescolar: 3 unitats amb 98 llocs escolars.
  
  
Centre: Luis Vives.
  
Titular: Acadèmia Luis Vives, SL.
  
Domicili: carrer d'Emilio Hernández Selva, 30.
  
Localitat: Elx.
  
Província: Alacant.
  
Codi: 94901786.
  
Ampliació d'unitats d'Educació Preescolar que s'autoritzen: 2 unitats.
  
Capacitat total resultant en el nivell d'Educació Preescolar: 3 unitats amb 91 llocs escolars.